**Լադա Թեմմի Դակուորտ** (անգլ.՝ Ladda Tammy Duckworth, մարտի 12, 1968(1968-03-12), Բանգկոկ, Թաիլանդ), ամերիկացի զինծառայող և քաղաքական գործիչ, Դեմոկրատական կուսակցության անդամ, ԱՄՆ բանակի պաշտոնաթող փոխգնդապետ, Իլինոյս նահանգից ԱՄՆ սենատոր (2017 թվականի հունվարի 3-ից)։

Կենսագրություն
--------------

### Վաղ տարիներ և ռազմական կարիերա

Ծնվել է Բանգկոկում, նախկին ծովային հետևակային, որը նաև դիվանագետ էր՝ ֆրենկ Դակուորտի և Լամայի Սոմպորնպայրինի դուստրն էր, մանկուց գիտեր թաիլանդերեն։

1985 թվականին Հոնոլուլուում ավարտել է նախագահ Մաք-Քինլիի անվան դպրոցը, 1989 թվականին Հավայան Մանոայի համալսարանում ստացել է արվեստի բակալավրի աստիճան, 1992 թվականին՝ Ջորջ Վաշինգտոնի համալսարանում արվեստի մագիստրոսի աստիճան։

Համալսարանն ավարտելուց հետո իր համար դիվանագիտական կարիերա էր ծրագրել, սակայն ցուցակագրվել է պահեստազորի սպաների պատրաստման կորպուսին՝ զինվորականների կյանքի մասին ավելի շատ իմանալու համար։ 1992 թվականին ընդունվել է որպես պահուստային, 1993 թվականին ընդունվել Է Ֆորտ Ռաքեր (Ալաբամա) թռիչքային դպրոց։ 2003 թվականին, պատրաստվելով դոկտորական աստիճան ստանալ Հյուսիսային Իլինոյսի համալսարանում, անդամակցել է Իլինոյսի Ազգային գվարդիային և գնացել Իրաք։ 2004 թվականի նոյեմբերի 12-ին *Sikorsky UH-60 Black Hawk*-ի անձնակազմի կազմում մասնակցել է Ֆալուջայի համար մղվող մարտին, ուղղաթիռը բախվել է, և Դակուորտը ծանր վնասվածքների հետևանքով զրկվել է երկու ոտքերից։

2004 թվականի դեկտեմբերի 3-ին պարգևատրվել է մանուշակագույն սրտի մեդալով, երեք շաբաթ անց, գտնվելով Ուոլթեր Ռիդի բժշկական կենտրոնում, կապիտանից անցում է կատարել մայորի, պարգևատրվել է նաև օդային մեդալով և ԱՄՆ բանակի Երախտագիտության մեդալով։ Կարևոր դեր է խաղացել *Intrepid Foundation* կազմակերպության ստեղծման գործում, որն օգնություն է ցուցաբերում զինված ուժերի վետերանների վերականգնման հարցում։

### Քաղաքական կարիերա

2006 թվականին անհաջող փորձ է ձեռնարկել ԱՄՆ ներկայացուցիչների պալատում ընտրվելու համար, 2006 թվականից 2009 թվականներին եղել է Իլինոյսի նահանգի վետերանների գործերի դեպարտամենտի տնօրենը, 2009 թվականից 2011 թվականներին՝ ԱՄՆ-ի վետերանների գործերի նախարարի օգնականը։ 2012 թվականին դարձել Է Դեմոկրատական կուսակցության ազգային կոնվենցիայի պատվիրակ և ընտրվել է ԱՄՆ Ներկայացուցիչների պալատ (պաշտոնն ստանձնել է 2013 թվականի հունվարի 3-ին)։

2015 թվականին փիլիսոփայության դոկտորի աստիճան է ստացել Մինեապոլիսի Կապելլայի վճարովի օնլայն համալսարանում, բայց 2016 թվականի ամռանը հրապարակավ վճարովի ուսումնական հաստատություններն անվանել է «գիշատիչ»։

2016 թվականի նոյեմբերի 8-ին ԱՄՆ-ի Սենատի ընտրություններում հաղթել է հանրապետական Մարկ Քըրքը, ինչի շնորհիվ Իլինոյսից սենատորական երկու տեղերը հայտնվել են դեմոկրատների տրամադրության տակ։

Անձնական կյանք
--------------

Մայոր Դակուորտը ամուսնու՝ կապիտան Բաուլսբիի հետ, 2006 թվականին։
Ամուսնացած է Ազգային գվարդիայի մայոր Բրայան Բաուլսբիի հետ (Bryan W. Bowlsbey) 1993 թվականից։ 2014 թվականին լույս աշխարհ է բերել առաջին դստերը, որին անվանել են Աբիգայլ Օ'Կալանի Բաուլսբի (աղջկա միջին անունը Հավայի նահանգի ավանդական անուն է, նրան առաջարկել է այդ նահանգից սենատոր Դենիել Ակակա, քանի որ թեմի Դակուորտը դեռահասության տարիքից ապրել է Հավայաի նահանգում), իսկ 2018 թվականին երկրորդը՝ Մեյլ Փերլ Բաուլսբին։

Ծանոթագրություններ
------------------

1. 1 2 3 4  Tammy Duckworth — GPO, 1903.
2. 1 2  *McNamee G. L.* Encyclopædia Britannica
3. 1 2
4. ↑  Terry Fredricson (2012 թ․ նոյեմբերի 8)։ «"Yin dee duay" Congresswoman Tammy (updated with video)» (անգլերեն)։ Bangkok Post։ Վերցված է 2016 թ․ նոյեմբերի 20
5. ↑  Mike Riopell (2014 թ․ նոյեմբերի 14)։ «The day Capt. Tammy Duckworth was shot down» (անգլերեն)։ Daily Herald։ Վերցված է 2016 թ․ նոյեմբերի 20
6. ↑  *Robin Cross, Rosalind Miles* Warrior Women: 3000 Years of Courage and Heroism. — Hachette UK, 2012. — ISBN 9780857380814
7. ↑  «DUCKWORTH, Tammy, (1968 - )»։ *Biograpical Directory* (անգլերեն)։ United States Congress։ Վերցված է 2016 թ․ նոյեմբերի 20
8. ↑  Alex Pfeiffer (2016 թ․ հուլիսի 12)։ «Rep. Duckworth Thinks For-Profit Schools Are ‘Predatory’ — Yet She Graduated From One» (անգլերեն)։ Daily Caller։ Վերցված է 2016 թ․ նոյեմբերի 20
9. ↑  Monica Davey (2016 թ․ նոյեմբերի 8)։ «Tammy Duckworth Unseats Mark Kirk in Illinois Senate Race»։ *Election 2016* (անգլերեն)։ The New York Times։ Վերցված է 2016 թ․ նոյեմբերի 20
10. ↑  Helena Andrews-Dyer (2014 թ․ նոյեմբերի 20)։ «Rep. Tammy Duckworth welcomes a baby girl» (անգլերեն)։ The Washington Times։ Վերցված է 2016 թ․ նոյեմբերի 20

Արտաքին հղումներ
----------------

* «Тэмми Дакворт»։ Кинопоиск։ Վերցված է 2016 թ․ նոյեմբերի 20
* «Tammy Duckworth Biography» (անգլերեն)։ Bio։ Վերցված է 2016 թ․ նոյեմբերի 20

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք (անգլ.) · Ֆեյսբուք · Թվիթթեր (անգլ.) · Թվիթթեր |
|  |
| Ֆոտո, վիդեո և աուդիո | Flickr · Ինստագրամ · Ինստագրամ · ՅուԹյուբ (անգլ.) · ՅուԹյուբ |
|  |
| Թեմատիկ կայքեր | Internet Movie Database · [D Open Directory Project] · WikiTree |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| Չափորոշչային վերահսկողություն | GND: 1221228269 · ISNI: 0000000073082060 · LCCN: no2009177050 · VIAF: 103003138 · WorldCat VIAF: 103003138 |

 |